MUO broj: 32/13

U Zagrebu, 12.04. 2022.

**PREDMET: Poziv za dostavu ponude usluga osiguranja imovine, JN 3/2022**

*Sukladno Pravilniku o provedbi postupaka jednostavne nabave u Muzeju za umjetnost i obrt objavljujemo slijedeći poziv za dostavu ponude:*

**1. OPĆI PODACI**

**Naručitelj:**

Naziv**: Muzej za umjetnost i obrt**

Adresa: Trg Republike Hrvatske 10

OIB:02728849314

Telefon: 01/4882 118

Telefaks: 01/4828 088

Internetska adresa: www.muo.hr

**Osoba/e zadužena/e za kontakt:**

Ime i prezime: Lada Bikić, Marina Lukić

E-pošta: lada.bikic@muo.hr ; marina.lukic@muo.hr

**Evidencijski broj nabave: JN 3/2022**

**Procijenjena vrijednost nabave:** 190.000,00 kuna

**Vrsta postupka javne nabave:** postupak jednostavne nabave s ciljem sklapanja ugovora o jednostavnoj nabavi usluga osiguranja u trajanju od godinu dana**;** prikupljanje ponuda putem objave na internetskoj stranici Naručitelja i slanjem poziva na adrese tri ponuditelja

Na ovaj postupak ne primjenjuje se Zakon o javnoj nabavi ("Narodne novine", br. 120/16, dalje: ZJN 2016).

**2. PODACI O PREDMETU NABAVE**

**Opis predmeta nabave:** nabava usluga osiguranja, sukladno tehničkim značajkama i ostalim traženim uvjetima naznačenima u ovom pozivu.

Predmet nabave uključuje:

• Osiguranje imovine – muzejski fundus, knjižni fond i zgrada Zbirke Anke Gvozdanović

CPV oznaka predmeta nabave:66510000 - Usluge osiguranja

**Opseg predmeta nabave:** prema Specifikacijama i Troškovniku

**Tehničke specifikacije:**

**A) OSIGURANJE IMOVINE**

Osigurani rizici:

• **Požar**

Požarom se smatra vatra nastala izvan određenog vatrišta ili vatra koja je ovo mjesto napustila i sposobna je dalje širiti se svojom vlastitom snagom.

• **Udar groma**

Osiguranje od udara groma obuhvaća štete koje na osiguranim stvarima prouzroči grom djelovanjem snage ili topline, kao i štete od udara predmeta srušenih gromom.

• **Eksplozija**

Eksplozija (osim eksplozije nuklearne energije) je iznenadna manifestacija sile, koja rezultira ekspanzijom plinova ili para.

• **Pad zračne letjelice**

Padom letjelice, u smislu ovih Uvjeta, smatra se pad letjelice bilo koje vrste na osigurani objekt.

Pod padom zračne letjelice podrazumijeva se pad ili udar letjelice bilo koje vrste ili njihovih dijelova.

• **Oluja, tuča**

Olujom se smatra vjetar brzine 62 km/h (8 stupnjeva po Beaufourtovoj skali) ili više na osiguranom području. Smatrat će se da je puhao vjetar ove brzine u kraju gdje se nalaze osigurane stvari, ako je vjetar lomio grane i/ili stabla ili oštetio redovno održavane građevinske objekte.

Opseg rizika tuče: obuhvaćene su štete od uništenja odnosno oštećenja osiguranih stvari koje prouzrokuje tuča svojim udarom. Obuhvaćene su i štete od prodiranja tuče i kiše kroz otvore nastale od padanja tuče.

• **Manifestacija, demonstracija, zlonamjerno oštećenje, štrajk i isključivanje iz rada**

Manifestacijom i demonstracijom smatra se organizirano ili spontano javno ispoljavanje raspoloženja grupe građana. Smatra se da je nastao osigurani slučaj rizika manifestacije ili demonstracije ako je osigurana stvar uništena ili oštećena na bilo koji način djelovanjem manifestanata odnosno demonstranata (rušenje, demoliranje, razbijanje, paljenje i dr.).

• **Udar motornog vozila**

Osiguranjem su obuhvaćene štete na osiguranoj građevini koje nastanu udarom vlastitog motornog vozila, vlastitog pokretnog radnog stroja, ili nepoznatog motornog vozila.

• **Izljev vode iz vodovodnih i kanalizacijskih cijevi i ostalih cijevnih sustava**

Osiguratelj snosi naknadu štete za osiguranu imovinu koja se uništi, ošteti ili nestane zbog izljeva vode iz vodovodnih i kanalizacijskih cijevi kao i uređaja za grijanje toplom vodom i na parno grijanje te drugih uređaja i aparata koji su priključeni na vodovodnu mrežu.

• **Poplava, bujica, visoka voda**

Poplavom se smatra stihijsko neočekivano poplavljivanje terena od stalnih voda (rijeka, jezera, mora i dr.) zbog toga što se voda izlila iz korita ili preplavila obrambeni nasip ili branu te izlijevanje vode zbog izvanredne plime i valova na moru i jezerima neobične jačine, kao i od nadolaska vode iz umjetnih jezera.

Poplavom se smatra i neočekivano poplavljivanje terena zbog naglog stvaranja velike količine vodene mase koja je nastala kao posljedica proloma oblaka.

Bujicom se smatra stihijsko neočekivano poplavljivanje terena vodenom masom koja se stvara na nizbrdnim terenima zbog jakih atmosferskih oborina i slijevanja ulicama i putovima.

Visokim vodama smatraju se: izuzetne pojave neuobičajenog porasta vodostaja u neočekivano vrijeme, podzemne vode kao posljedice visoke vode.

• **Provalna krađa uključujući vandalizam i razbojstvo**

Ovom vrstom osiguranja pokrivena je šteta od osiguranog rizika izvršenja ili pokušaja provalne krađe ili razbojstva kao i obijesti (vandalizma) tijekom provalne krađe.

• **Osigurana imovina**

Osigurana je imovina osiguranika navedena u natječajnoj dokumentaciji

Imovina koja se tijekom trajanja osiguranja preseli na drugu spomenutu ili nespomenutu lokaciju, osigurana je.

• **Vrijednost osigurane stvari**

 - za građevine - procijenjena vrijednost

 - umjetnine/umjetnički predmeti - sporazumno dogovorena (taksirana) vrijednost

• **Odredbe o podosiguranju**

Nakon sklapanja ugovora o osiguranju, načelo srazmjera kao posljedica podosiguranja neće se primjenjivati niti kod jedne skupine osiguranja.

• **Limit naknade i franšize**

Osiguratelj snosi naknadu štete po osiguranom slučaju do osiguranog iznosa po pojedinim stavkama odnosno rizicima.

Osiguranje se ugovara bez učešća u šteti.

**3. DOKUMENTI**

**3.1.** Ponuditelj je dužan dostaviti potvrdu Porezne uprave o stanju duga iz koje je vidljivo da je gospodarski subjekt ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe.)

Potvrda ne smije biti starija od 30 dana od dana dostave poziva za dostavu ponude, a može se dostaviti i u neovjerenoj preslici. Neovjerenom preslikom smatra se i neovjereni ispis elektroničke isprave.

**4. PODACI O PONUDI**

**4.1. Sadržaj i način izrade ponude**

Ponuda sadrži:

1) popunjeni Ponudbeni list - prilog 1.

2) popunjeni Troškovnik – prilog 2.

3) dokumente iz točke 3.

4) jamstvo za ozbiljnost ponude - točka 5.1.

Da bi ponuda bila valjana, mora sadržavati popunjen Ponudbeni list i Troškovnik – ovjeren pečatom i potpisom ovlaštene osobe ponuditelja. Troškovnik i ponudbeni list nalaze se u prilogu ovog Poziva.

**4.2. Način dostave ponude**

Ponudu je potrebno dostaviti prema priloženom Ponudbenom listu i Troškovniku elektroničkom poštom na adrese: lada.bikic@muo.hr ; marina.lukic@muo.hr

**4.3. Način određivanja cijene ponude i valuta ponude**

Cijena ponude izražava se za cjelokupan predmet nabave.

Cijena ponude je nepromjenjiva. Jedinične cijene dane u specifikaciji su nepromjenjive.

Cijena ponude izražava se u kunama. U cijenu ponude bez poreza na dodanu vrijednost moraju biti uračunati svi troškovi i popusti.

**4.4. Kriterij za odabir ponude**

Kriterij za odabir je ekonomski najpovoljnija ponuda – najniža cijena ponude koja ispunjava sve uvjete i zahtjeve iz ovog poziva.

**4.5. Jezik i pismo na kojem se izrađuje ponuda**

Ponuda se izrađuje na hrvatskom jeziku i latiničnom pismu.

Dokument tražen ovim pozivom mora također biti na hrvatskom jeziku.

**4.6. Rok valjanosti ponude**

Valjanost ponude je 60 dana od dana otvaranja ponuda.

**4.7. Datum, vrijeme i mjesto dostave ponuda**

Krajnji rok za dostavu ponude: **20. travanj 2022. do 11:00 sati**.

Ponuda mora biti dostavljena naručitelju najkasnije do datuma i u vrijeme određeno u ovom pozivu.

**5. OSTALE ODREDBE**

**5.1. Jamstvo za ozbiljnost ponude**

U ponudi je ponuditelj obvezan priložiti **jamstvo za ozbiljnost ponude** u obliku garancije banke koja mora biti neopoziva, bezuvjetna i na prvi pisani poziv ili položiti novčani polog na poslovni račun Naručitelja br. HR6823400091110026071 u iznosu od 5.000,00 kuna.

Ako se uplaćuje polog, pod svrhom plaćanja potrebno je navesti da se radi o jamstvu za ozbiljnost ponude, navesti naziv nadmetanja za koje se izdaje i evidencijski broj nabave JN 3/2022. U ponudi je potrebno dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku.

Trajanje jamstva za ozbiljnost ponude ne smije biti kraće od roka valjanosti ponude.

Ukoliko ponuditelj jamstvo za ozbiljnost ponude dostavlja u obliku garancije banke ono mora biti dostavljeno u izvorniku, uloženo u plastični (PVC) fascikl.

Jamstvo za ozbiljnost ponude ne smije biti ni na koji način oštećeno (bušenjem, klamanjem i sl).

Na ovakav način je omogućeno naknadno vraćanje garancije ponuditeljima.

Jamstvom za ozbiljnost ponude banka se obvezuje da će u korist naručitelja na "prvi poziv" i "bez prigovora" isplatiti iznos jamstva:

1) za slučaj odustajanja ponuditelja od svoje ponude u roku njezine valjanosti,

2) za slučaj dostavljanja neistinitih podataka iz točke 3. ove dokumentacije,

3) za slučaj neprihvaćanja ispravka računske greške

4) za slučaj odbijanja potpisivanja ugovora o nabavi,

5) za slučaj nedostavljanja jamstva za uredno ispunjenje ugovora o nabavi.

Jamstvo za ozbiljnost ponude treba biti izdano u korist naručitelja.

Ako jamstvo za ozbiljnost ponude ne bude naplaćeno, naručitelj se obvezuje vratiti ponuditeljima jamstvo za ozbiljnost ponude neposredno nakon završetka postupka nabave.

Naručitelj će na osnovi rezultata pregleda i ocjene ponuda odbiti ponudu ponuditelja koji nije dostavio jamstvo za ozbiljnost ponude, odnosno ako dostavljeno jamstvo nije valjano.

**5.2. Jamstvo za uredno ispunjenje ugovora**

Odabrani ponuditelj je obvezan dostaviti jamstvo za uredno ispunjenje ugovora u roku od 8 (osam) dana od dana zaključenja ugovora. Iznos jamstva mora biti jednak iznosu od 10% ukupne vrijednosti ugovora, s rokom valjanosti od 13 (trinaest) mjeseci od dana primjene ugovora.

Traženo jamstvo je bezuvjetna, neopoziva, samostalna i valjana bankarska garancija za uredno ispunjenje ugovora, izdana u korist naručitelja i plativa "na prvi poziv" i "bez prigovora" od banke izdavatelja garancije, na iznos od 10% vrijednosti ugovora.

Jedini uvjet za isplatu po garanciji je pisani zahtjev naručitelja, jedan ili više, podnesen banci izdavatelju garancije koji sadrži izjavu naručitelja o neispunjenju ugovornih obveza, zakašnjenju s ispunjenjem ugovornih obveza ili neurednim ispunjenjem ugovornih obveza, a sastavljen je na službenom memorandumu i potpisan od ovlaštene osobe naručitelja.

**5.3. Norme osiguranja kvalitete**

Dokaz o primjeni norme sustava upravljanja kvalitetom – zahtjevi ISO 18404:2015 („6 Sigma“)

Unutar sustava 6 Sigma, djelatnici se certificiraju po razinama odnosno tzv. pojasevima. Razina zelenog pojasa podrazumijeva da je certificirani djelatnik stekao dobro poznavanje metodologije inherentne 6 Sigma sustavu i da je uspješno izvršio najmanje 1 projekt u okviru sustavu.

Kao dokaz primjene norme, naručitelj će prihvatiti izjavu ponuditelja da raspolaže s najmanje 5 djelatnika certificiranih na razini tzv. zelenog pojasa u sustavu 6 Sigma**.**

Obrazloženje:

Sigma označava standardnu devijaciju kao statistički pojam koji označava mjeru raspršenosti podataka u skupu. Interpretira se kao prosječno odstupanje od prosjeka i to u apsolutnom iznosu. Što je standardna devijacija veća, veće je rasipanje vrijednosti promatranih pojava. Princip 6 Sigma sustava je postizanje što manjeg broja defekata u poslovnim procesima kojemu treba težiti, identificiranjem i uklanjanjem uzroka defekata i minimiziranjem varijabilnosti u proizvodnim i poslovnim procesima. 6 Sigma sustav postavlja metode (uglavnom empirijske i statističke) za upravljanje kvalitetom i stvara posebnu infrastrukturu stručnjaka unutar organizacije. Svaki projekt u okviru 6 Sigma sustava slijedi definirani niz koraka i ima specifične vrijednosne ciljeve, npr. skratiti vrijeme procesnog ciklusa, smanjiti zagađenje, smanjiti troškove, povećati zadovoljstvo korisnika, povećati profit.

Konkretno, “zrelost” procesa može se opisati sigma-ocjenom po ishodu ili postotku proizvoda bez defekata. Proces s ocjenom “6 sigma” je proces s 99.99966% uspješnosti, odnosno onaj u kojem se pojavljuje najviše 3.4 defekta na milijun prilika (3.4 DPMO).

Cilj 6 Sigma sustava je povećanje produktivnosti i kvalitete proizvoda i usluga te neprestano poboljšavanje.

6 Sigma sustav za upravljanje kvalitetom usmjeren je prema kupcu, upravlja se prema podacima i činjenicama, teži se savršenstvu. 6 Sigma se također temelji na procesnom pristupu. Mjeri se standardna devijacija koja označava prosječno odstupanje od srednje vrijednosti. Kod 6 Sigma važno je jasno koncentriranje na ostvarivanje mjerljivih i kvantitativno precizno odredivih pozitivnih financijskih učinaka. Svaka odluka koju donese uprava organizacije mora se temeljiti na informacijama koje je moguće provjeriti i verificirati, a ne na pretpostavkama.

Metodologija 6 Sigma primjenjiva je u svim područjima poslovanja.

Da bi se 6 Sigma učinkovito primijenila u organizaciji potrebno je zadovoljiti nekoliko uvjeta. Važna je potpora uprave organizacije, potrebna je organizacijska struktura, kontinuirani trening zaposlenika, mora se primjenjivati napredna statistička tehnika.

Međunarodna organizacija za standardizaciju (ISO) objavila je 2011. prvi standard ISO 13053:2011 koji je definirao proces 6 Sigma. Trenutačno važeći standard je ISO 18404:2015.

6 Sigma proces posebno je pogodan za sektor osiguranja. Postupak stjecanja certifikata 6 Sigma, između ostalog, u osiguravajućem društvu:

* identificira ključne poslovne procese potrebne za povećanje zadovoljstva korisnika,
* usvaja disciplinirani pristup koji pogoduje sprječavanju grešaka i povećanju brzine poslovnih procesa
* omogućava menadžmentu zasnivanje što većeg broja odluka na preciznim statističkim podacima
* smanjuje troškove pojednostavljivanjem procesa i povećanjem njihove efikasnosti

S obzirom na izrazito stroge zahtjeve (3.4 DPMO), posjedovanje certifikata 6 Sigma naručitelju na strani ponuditelja izravno jamči stručnost radnika, ujednačenost procesa obrade i rješavanja štete i kratke rokove postupanja. Zahtjevom za certifikat 6 Sigma naručitelj znatno smanjuje mogućnost da će morati angažirati vlastita sredstva za naknadu štete oštećenim osobama odnosno za sanaciju oštećenja imovine, kao i mogućnost pojave zastoja u radu i/ili njihovog neprihvatljivo dugog trajanja.

Traženi dokaz o primjeni norme sustava upravljanja kvalitetom izravno je povezan s predmetom nabave, budući da se odnosi upravo na ishod oblikovanja usluge, u konkretnom slučaju usluge osiguranja. Naime, implementacija 6 Sigma sustava u osiguravajućem društvu podrazumijeva podizanje stručnosti radnika, ujednačavanje procesa i minimiziranje varijabilnosti, s krajnjim ciljem postizanja vrijednosti od najviše 3.4. defekta na milijun prilika, bez obzira na sam sadržaj procesa. Za naručitelja to prije svega podrazumijeva visoku kvalitetu i ujednačenost procesa obrade odštetnog zahtjeva, od zaprimanja prijave i očevida do likvidacije štete i isplate osigurnine, s maksimalno pojednostavljenim postupkom i skraćenim rokovima. Također, a budući da naručitelj sam ne raspolaže stručnim znanjima iz područja osiguranja, iznimno je važna stalna i izravna uključenost stručnog kadra ponuditelja u postupcima rješavanja odštetnih zahtjeva. Visoka razina stručnosti radnika ponuditelja omogućava sustav mjerenja, nadzora i analize, kao i stalni i potpuni uvid u broj štetnih događaja i/ili odštetnih zahtjeva iz pojedinog područja osiguranja koje je predmet nabave. Takav sustav mjerenja, nadzora i analize naručitelj će koristiti za identificiranje problematičnih (kriznih) točaka u svojoj djelatnosti, kao i onih u kojima je evidentiran najveći broj šteta, najveći broj odštetnih zahtjeva u okviru predmeta nabave, a što je preduvjet za poboljšanje naručiteljeve djelatnosti. U konačnici, primjena 6 Sigma sustava kod ponuditelja znatno smanjuje mogućnost da će naručitelj morati angažirati vlastita sredstva za naknadu štete oštećenim osobama odnosno za sanaciju oštećenja imovine, kao i mogućnost pojave zastoja u radu i/ili njihovog neprihvatljivo dugog trajanja.

**5.4. Rok, način i uvjeti plaćanja**

Plaćanje se obavlja u roku do 30 (trideset) dana od dana zaprimanja e-računa u dva godišnja obroka.

**Prilozi:**

1. Ponudbeni list

2. Troškovnik

**Prilog 1. Ponudbeni list**



Naziv i sjedište naručitelja: \_\_\_\_\_\_\_\_\_\_\_\_\_\_\_\_

Naziv i sjedište ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja:\_\_\_\_\_\_\_\_\_\_\_\_\_\_\_\_\_\_\_\_\_

Broj računa ponuditelja (IBAN) i naziv poslovne banke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navod da li je ponuditelj u sustavu PDV-a:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_\_\_\_\_

Telefax:\_\_\_\_\_\_\_\_\_\_\_\_\_\_\_\_\_\_\_\_\_\_

Predmet nabave: \_\_\_\_\_\_\_\_\_\_\_\_\_

Cijena ponude bez PDV-a:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

Iznos PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

Cijena ponude s PDV-om:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

Rok valjanosti ponude: \_\_ dana od dana otvaranja

U \_\_\_\_\_\_\_\_\_\_\_\_,\_\_\_\_\_\_\_\_\_\_\_\_.g.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žig i potpis ovlaštene osobe ponuditelja)